Dewê Alya û Erbagînî yê  Til Temîrî  yê ke leşkeranê Tirkî hêrişê înan kerd de şervananê QS'yî cewab da îşxalkaran û dewî xelisnayî. Dimayê pêkewtişî wesayîto zirxin o leşkerî  yê artêşa Tirkî ame destfînayene.
Ewro saetanê şanî de dewanê Alya û Erbaganî yê Til Temirî de pêkewtişanê giranan de 60 leşkerî ameyî kiştene û tankêk ame çînkerdene. Reyna 7 pîkapî û 7 panzerî ameyî derbkerdene. Wesayîtêko zirxin o leşkerî yo ke leşkerî kiriştêne kewt destê şervananê QSD’yî. Artêşa Tirkî birîndarê xo girewtî û peyser ancîyaye.
